Die wêreld in foto’s – 17 Oktober 2018Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Soldate van die Afghaanse nasionale weermag deursoek Woensdag ŉ motor by ŉ beheerpunt in aanloop tot die parlementêre verkiesings op 20 Oktober in Kaboel, Afghanistan. (Foto: Rahmat Gul, AP) ŉ Man betoog Woensdag voor die parlement in Londen. Brittanje se eerste minister, Theresa May, sal later na Brussel gaan om met Europese Unie-leiers byeen te kom. (Foto: Frank Augstein, AP) ŉ Man smeer Woensdag die bloed van ŉ geofferde buffel aan ŉ meisie se voorkop by ŉ tempel van die Hindoe-godin Durga in die dorpie Rani aan die buitewyke van Gauhati, Indië. Deelnemers aan die vyfdaagse Durga Puja-fees glo dié offerande bring voorspoed en gesondheid. (Foto: Anupam Nath, AP) Angela Merkel, die Duitse kanselier, woon Woensdag ŉ vergadering by van die Duitse federale parlement, Bundestag, by die Reichstag-gebou in Berlyn, Duitsland. (Foto: Markus Schreiber, AP) Giuseppe Conte, die Italiaanse premier, en die Suid-Koreaanse president, Moon Jae-in, gaan Woensdag ’n erewag na by die Chigi-paleis se premierskantoor in Rome. (Foto: Alessandra Tarantino, AP)